**פרוטוקול ישיבת ועדת הבחירות המקומית**

**פסגת זאב**

**התקיימה:** יום חמישי, י"ז בכסליו (3.12.2020), בתכתובת וואטספ.

**חברי ועדה משתתפים:**

עו"ד רבקה הלפר – יו"ר הועדה

רני רוזנהיים – נציג עיריית ירושלים

דורית שטרית – נציגת החברה למתנסים

רוני סילפן – מנהל מינהל קהילתי גנים

יעל כהן – מנהלת המינהל הקהילתי פסגת זאב, מזכירת הועדה.

**על סדר היום**

1. עדכון מיקומי קלפי ניידת.
2. המשך דיון בערעורים על שיוך מגזרי של מועמדים.

**מהלך הפגישה**

1. הועדה קיבלה עדכון על כך ששלושת מתחמי הדיור המוגן בפיסגה מתנגדים להצבת קלפי בשטחם (בפנים ובחוץ) ובכלל זה מתחם הדיור בחייל האוויר שחזר בו מהסכמתו.

**הוחלט:** יימשך משא ומתן עם מתחמי הדיור המוגן, במידה ויצלח, תוצב בסמוך למתחמים אלה עמדת קלפי ביום הבחירות. במידה ולא יצלח, הקלפי הניידת תוצב במשך כל היום בקניון.

1. **אבישי עמרם מזרחי.**

המועמד הצהיר על השתייכותו למגזר הכללי. הוגשו מספר ערעורים הטוענים שמר אבישי עמרם מזרחי שייך למעשה למגזר החרדי.

הועדה בחנה את הערעורים, את תשובתו של המועמד ביחס להשתייכותו הקהילתית ואת רשימת מוסדות הלימוד בהם למדה אישתו ולומדים ילדיו אך העובדות לא הצביעו באופן חד משמעי על השתייכות למגזר זה או אחר. לאחר שיחה עם המועמד הוועדה החליטה להתבסס על הצהרתו לפיה הוא מרגיש חלק ומשתייך לציבור הכללי ולא יהווה נציג הולם לצרכי לציבור החרדי בשכונה.

**הוחלט:** אבישי עמרם מזרחי ישובץ כמועמד השייך לציבור הכללי כפי שהצהיר.

ניתן לערער על החלטות הועדה המקומית לועדת הבחירות המרכזית, במהלך שני ימי עבודה מרגע פרסום ההחלטות.

**רשמה:** יעל כהן.